Document ID: 31998D0362

KOMISIJAS LĒMUMS
(1998. gada 19. maijs),
ar ko otro reizi groza Komisijas Lēmumu 93/42/EEK par papildu garantijām Zviedrijai attiecībā uz infekciozo liellopu rinotraheītu liellopiem, kas paredzēti dalībvalstīm vai dalībvalstu reģioniem, kuros šī slimība nav sastopama, un groza Komisijas Lēmumu 95/109/EK
(paziņots ar dokumentu Nr. C(1998) 1355)
(dokuments attiecas uz EEZ)
(98/362/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām1, kurā jaunākie grozījumi un precizējumi izdarīti ar Padomes Direktīvu 97/12/EK2, un jo īpaši tās 9. panta 3. punktu un 10. panta 2. punktu,
tā kā infekciozā liellopu rinotraheīta (IBR) apkarošanas programma Zviedrijā ir apstiprināta ar Komisijas Lēmumu 95/71/EK3; tā kā minētās programmas darbība, apkarojot šo slimību Zviedrijā, uzskatāma par sekmīgu;
tā kā, lai nostiprinātu gūtos panākumus un sekmīgi nobeigtu uzsākto IBR programmu, ar Komisijas Lēmumu 95/109/EK4 Zviedrijai ir piešķirtas noteiktas papildu garantijas;
tā kā Zviedrija uzskata, ka tās teritorijā infekciozais liellopu rinotraheīts nav sastopams, un ir iesniegusi Komisijai apliecinošu dokumentāciju;
tā kā Zviedrijas iestādes piemēro liellopu pārvietošanai tās teritorijā noteikumus, kas ir vismaz līdzvērtīgi šajā lēmumā paredzētajiem noteikumiem;
tā kā ar Komisijas Lēmumu 93/42/EEK5, kas grozīts ar Lēmumu 94/962/EEK6, piešķir papildu garantijas attiecībā uz infekciozo liellopu rinotraheītu dzīvniekiem, kuri paredzēti Dānijai un Somijai;
tā kā ieteicams ierosināt noteiktas papildu garantijas, lai aizsargātu Zviedrijā gūtos panākumus; tā kā tādēļ ieteicams grozīt šo lēmumu, lai piešķirtu tādas pašas garantijas Zviedrijai;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 93/42/EEK pielikumu aizstāj ar šā lēmuma pielikumu.
2. pants
Svītro lēmuma 95/109/EK pielikuma otro rindu.
3. pants
Šis lēmums ir adresēts dalībvalstīm.
Briselē, 1998. gada 19. maijā

Labels: 3
18
6